Полет с нулева гравитация е новият хит за подарък в интернет
150 резервации за два полета при нулева гравитация подава сайт за интернет търговия. Швейцарският on line портал QoQa.ch предлага екстравагантната идея за подарък на любим човек, без значение от повода.
Всеки ден, точно в 00.00 ч. сайтът стартира продажбата на нестандартни самолетни билети за т.нар. zero gravity flights. Срещу 825 евро или 999 швейцарски франка получавате два пропуска за параболични полети с "Airbus". Самолетът, който е пригоден специално за подобни изживявания, е на Swiss Space System (S3). Може да използвате билетите си на военното летище Пайерн в централна Швейцария.
Изключителното предложение, при което може да усетите ефекта на безтегловността се продава на цена, която е една трета от нормалната, твърдят от сайта QoQa.ch. Швейцарският интернет портал се прочу преди години като предлагаше скъпи часовници и автомобили на съвсем достъпни цени.
Ето и веруюто на собственика на сайта Паскал Мейер: "Важно е да дадем възможност на посетителите ни да си купят услуги или стоки, които не биха си позволили при нормални обстоятелства."
Самолетни билети София - Куала Лумпур